«PSJ» jamoasi sport direktori Patrik Klyuyvert YeChL 1/8 finalida «Barselona» ustidan qozonilgan g‘alabadan so‘ng (4:0), kataloniyaliklar jamoasi hujumchisi Lionel Messining parijliklar safiga o‘tish ehtimoli haqida gapirdi. «Messi «PSJ»ga keladimi? Hech qachon hech qachon demang. Messiga o‘xshagan futbolchi har qanday jamoaga kerak. Lekin ayni vaqtda Messini «Barselona»dagi sharoitlar qoniqtirmoqda», - deya Klyuyvertning so‘zlarini keltirgan Marca nashri. Argentinalik 29 yoshli futbolchining «Barselona» bilan amaldagi shartnomasi 2018 yilning yozigacha tuzilgan, ammo tomonlar shartnomani uzaytirish borasida kelisha olmayapti. «Barselona» va «PSJ» o‘rtasidagi javob uchrashuvi 8 martga belgilangan.